《饮饯徐比部宅时吴舍人李比部同集 其一》
明代·黎民表

燕京杨柳花飞日，一上春台望苑墙。词客喜同金马署，归心遥滞白云乡。

鸿疏岭峤音书断，骑绕关山别路长。𢬵醉此宵应不惜，众人空自隔殊方。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。